Na temelju članka 107. st.3. Zakona o cestama („Narodne novine“, broj 84/11., 22/13., 54/13., 148/13. i 92/14, 110/19, 144/21, 114/22, 4/23., 133/23.) te člancima 2. i 3. Zakona o komunalnom gospodarstvu („Narodne novine“, broj 68/18, 32/20.) i članka 18. Statuta Grada Križevaca ("Službeni vjesnik Grada Križevaca" broj: 4/09., 1/13., 1/16., 1/18, 3/18. – pročišćeni tekst, 3/20, 1/21 i 3/22), Gradsko vijeće Grada Križevaca na \_\_ sjednici održanoj\_\_\_ donosi

ODLUKU

 O DONOŠENJU JEDINSTVENE BAZE PODATAKA O NERAZVRSTANIM CESTAMA

NA PODRUČJU GRADA KRIŽEVACA

Članak 1.

Jedinstvena baza podataka o nerazvrstanim cestama na području grada Križevaca sadrži podatke o nerazvrstanim cestama grada Križevaca kojima upravlja Grad Križevci, a vodi ju Upravni odjel za komunalno gospodarstvo, gradnju, prostorno uređenje i zaštitu okoliša.

Članak 2.

Jedinstvena baza podataka o nerazvrstanim cestama na području grada Križevaca nalazi se u prilogu ove Odluke i njen je sastavni dio.

Članak 3.

Stupanjem na snagu ove Odluke i Jedinstvene baze podataka o nerazvrstanim cestama na području grada Križevaca stavlja se van snage Zaključak o usvajanju Jedinstvene baze podataka o nerazvrstanim cestama na području Grada Križevaca, broj 5/2016 i sve njegove izmjene i dopune.

Članak 4.

Ova Odluka stupa na snagu osam dana od dana objave u „Službenom vjesniku Grada Križevaca“.

Obrazloženje

Predmetna Jedinstvena baza podataka o nerazvrstanim cestama na području Grada Križevaca u svojoj je osnovi pročišćena i dopunjena baza podataka dosadašnje baze podataka i njezinih ispravaka te izmjena i dopuna.

Radi rješavanja imovinsko pravnih odnosa, odnosno osiguravanja pristupnih putova do parcela potrebno bilo je uvesti nove podatke u bazu podataka o nerazvrstanim cestama Grada Križevaca

Obzirom na navedeno, odlučeno je da se dopune unesu u pročišćeni tekst postojeće Odluke te da se sve zajedno donese kao nova odluka radi lakšeg snalaženja i usklađivanja s trenutnim stanjem.

UPRAVNI ODJEL ZA KOMUNALNO GOSPODARSTVO, GRADNJU, PROSTORNO UREĐENJE I ZAŠTITU OKOLIŠA